གྲུབ་འབྲས་དེ་དག་ཐོབ་པ་ནི་རིམ་ཁག་ཏང་ཨུད་དང་།སྲིད་གཞུང་གིས་ཚད་མཐོའི་མཐོང་ཆེན་དང་འབྲེལ་ཡོད་སྡེ་ཚན་གྱིས་ཞིབ་ཚགས་ངང་ལག་ལེན་བསྟར་བ་དང་ཁ་འབྲལ་ཐབས་མེད་ལ།རྒྱ་ཆེའི་མི་དམངས་མང་ཚོགས་ཧུར་ཐག་ཞུགས་པ་དང་ཡང་དེ་བས་ཁ་འབྲལ་ཐབས་མེད་པས།སྣོད་བཅུད་གྲོང་ཚོ་སྐྲུན་རིང་གི་མང་ཚོགས་ཀྱི་བྱེད་པོའི་ནུས་པ་འདོན་སྤེལ་གང་ལེགས་བྱས་པ་དེས།མང་ཚོགས་ཀྱིས་སྣོད་བཅུད་གྲོང་ཚོ་བསྐྲུན་རྒྱུའི་དོན་སྙིང་གལ་ཆེན་ལ་འཛིན་པའི་ངོས་འཛིན་མཐོ་རུ་འགྲོ་བར་ཕན་ཐོགས་བྱུང་ལ།རྒྱ་ཆེའི་མང་ཚོགས་ཧུར་ཐག་ཞུགས་ནས་སྣོད་བཅུད་གྲོང་ཚོ་བསྐྲུན་རྒྱུར་སྐུལ་འདེད་མགྱོགས་མྱུར་གཏོང་བར་སྣེ་ཁྲིད་བྱ་རྒྱུར་ཡང་ཕན་པ་བྱུང་ཡོད།སྣོད་བཅུད་གྲོང་ཚོ་སྐྲུན་པར་གཙོ་བོ་མང་ཚོགས་ལ་བརྟེན་དགོས།མང་ཚོགས་རྒྱ་ཁྱབ་ངང་མ་ཞུགས་ཚེ།སྣོད་བཅུད་གྲོང་ཚོ་བསྐྲུན་རྒྱུ་གླེང་ཐབས་བྲལ་ལ་མཛེས་སྡུག་ལྡན་པའི་བོད་ལྗོངས་འཛུགས་སྐྲུན་བྱ་རྒྱུ་དེ་བས་གླེང་ཐབས་བྲལ།ཀུན་གྱིས་ཤེས་གསལ་ལྟར་མང་ཚོགས་ནི་ལོ་རྒྱུས་ཀྱི་སྲོལ་གཏོད་པ་ཡིན་ལ།ལག་ལེན་གྱི་བྱེད་སྒོ་སྣ་ཚོགས་སྤེལ་མཁན་གཙོ་བོའང་རེད།སྣོད་བཅུད་བཟང་བའི་གྲོང་ཚོ་སྐྲུན་པར་ངེས་པར་དུ་མང་ཚོགས་ལ་ཡིད་ཆེས་དང་མང་ཚོགས་ལ་བརྟེན་གང་ཐུབ་བྱས་ནས་མཛེས་སྡུག་ལྡན་པའི་གྲོང་གསེབ་སྐྲུན་རིང་མང་ཚོགས་སྲོལ་གཏོད་པ་གཙོ་བོ་ཡིན་པའི་སྙིང་སྟོབས་ལ་བརྩི་སྲུང་ཞུ་དགོས།